**Ministru kabineta rīkojuma projekta “Par konkursa atlases komisijas izveidošanu Latvijas ekspertu izvirzīšanai ievēlēšanai Eiropas Komitejā spīdzināšanas un necilvēcīgas vai pazemojošas rīcības vai soda novēršanai un atklāta konkursa izsludināšanu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Atbilstoši Eiropas Konvencijai par spīdzināšanas un necilvēcīgas vai pazemojošas rīcības vai soda novēršanu (turpmāk – Konvencija) 4.-5.pantam,Eiropas Padomes Parlamentārās asamblejas rezolūcijai 1540(2007) par Eiropas komitejas spīdzināšanas un necilvēcīgas vai pazemojošas rīcības vai soda novēršanai locekļu atlases procedūru uzlabošanu, unLatvijas Republikas likuma „Par Latvijas Republikas starptautiskajiem līgumiem” 12.pantam Latvijai ir jāizvirza eksperti ievēlēšanai Eiropas Komitejā spīdzināšanas un necilvēcīgas vai pazemojošas rīcības vai soda novēršanai (turpmāk – Komiteja). Rīkojuma projekts ir nepieciešams, lai izveidotu konkursa atlases komisiju un izsludinātu atklātu konkursu, kura rezultātā tiktu izvirzīti Latvijas ekspertu kandidāti ievēlēšanai Komitejā. |
| 2. | Pašreizējā situācija un problēmas | Šobrīd nav regulējuma kārtībai, kādā tiek izvirzīti Latvijas eksperti ievēlēšanai Komitejā. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Ar Ministru kabineta rīkojumu tiks izveidota konkursa atlases komisija un izsludināts atklāts konkurss, lai izvirzītu Latvijas ekspertu kandidātus ievēlēšanai Komitejā. Konkursa atlases komisijā ietilps Ārlietu ministrijas, Ģenerālprokuratūras, Iekšlietu ministrijas, Labklājības ministrijas, Labklājības ministrijas Bērnu tiesību aizsardzības inspekcijas, Tieslietu ministrijas, kā arī Veselības ministrijas pārstāvji.Rīkojumā noteiktas konkursa atlases komisijas vadītāja tiesības, ja nepieciešams, pieaicināt komisijas darbā ekspertus un nevalstisko organizāciju pārstāvjus.Ar rīkojumu Ārlietu ministrijai tiek uzdots izstrādāt Latvijas ekspertu pretendentu izvirzīšanai ievēlēšanai Komitejā atklāta konkursa nolikuma projektu, kuru apstiprinātu konkursa atlases komisija.Saskaņā ar rīkojumu konkursa atlases komisijai jāizvēlas trīs Latvijas ekspertu kandidāti izvirzīšanai ievēlēšanai Komitejā un līdz 2011.gada 1.novembrim šo kandidātu saraksts jāiesniedz Ministru kabinetā. |
| 5. | Projekta izstrādē iesaistītās institūcijas | Ārlietu ministrija. |
| 6. | Iemesli, kādēļ netika nodrošināta sabiedrības līdzdalība | Rīkojuma mērķis un uzdevumi ir attiecināmi tikai uz valsts pārvaldi. |
| 7. | Cita informācija | Nav. |

**Rīkojuma projekts uz anotācijas II, III, IV, VI sadaļu neattiecas.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Eiropas Konvenciju par spīdzināšanas un necilvēcīgas vai pazemojošas rīcības vai soda novēršanu 4.-5.pants;Eiropas Padomes Parlamentārās asamblejas rezolūcija 1540(2007) par Eiropas komitejas spīdzināšanas un necilvēcīgas vai pazemojošas rīcības vai soda novēršanai locekļu atlases procedūru uzlabošanu. |
| 3. | Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2002.gada Eiropas Konvenciju par spīdzināšanas un necilvēcīgas vai pazemojošas rīcības vai soda novēršanu;2007.gada Eiropas Padomes Parlamentārās asamblejas rezolūcija 1540(2007) par Eiropas komitejas spīdzināšanas un necilvēcīgas vai pazemojošas rīcības vai soda novēršanai locekļu atlases procedūru uzlabošanu. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Konvencijas 1.pantu tiek izveidota Eiropas komiteja spīdzināšanas un necilvēcīgas vai pazemojošas rīcības vai soda novēršanai un saskaņā ar Konvencijas 4.pantu Komitejas locekļu skaitam ir jāatbilst Konvencijas dalībvalstu skaitam.Konvencijas 5.pants nosaka, ka katrai Konvencijas dalībvalstij ir jāizvirza trīs ekspertu kandidāti, no kuriem vismaz divi būtu šīs dalībvalsts pilsoņi. 4.pantā noteikts, ka Komitejas locekļus izvēlas no personām ar visaugstāko morālo stāju, atzītu kompetenci cilvēktiesību jomā vai ar profesionālu pieredzi jomās, kuras Konvencija regulē. Turklāt, Komitejas locekļi darbojas individuāli, neatkarīgi un objektīvi, un viņiem ir jābūt spējīgiem efektīvi darboties Komitejā.Eiropas Padomes Parlamentārā asambleja savā rezolūcijā 1540(2007) aicina dalībvalstis veikt publisku ekspertu kandidātu atlasi, nodrošinot vienlīdzīgas iespējas gan vīriešiem, gan sievietēm, un atlasē iesaistot gan valsts, gan nevalstisko sektoru.Līdz ar to Latvijai ir jāizvirza trīs ekspertu kandidāti. Lai to izdarītu atbilstoši Eiropas Padomes Parlamentārās asamblejas rezolūcijai, nepieciešams rīkot atklātu konkursu un izveidot konkursa atlases komisiju, kas vērtētu Latvijas ekspertu kandidātus. | Nav attiecināms. | Konkursa rezultātā tiks noteikti trīs Latvijas ekspertu kandidāti ievēlēšanai Komitejā. Šo kandidātu saraksts tiks iesniegts Ministru kabinetā. Pēc apstiprināšanas Ministru kabinetā Latvija izvirzīs ekspertu kandidātus ievēlēšanai Komitejā. Līdz ar to starptautiskā saistības, kas minētas šīs tabulas A ailē, tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ar rīkojumu izveidojamajā konkursa atlases komisijā iekļauti pārstāvji no Ārlietu ministrijas, Ģenerālprokuratūras, Iekšlietu ministrijas, Labklājības ministrijas, Labklājības ministrijas Bērnu tiesību aizsardzības inspekcijas, Tieslietu ministrijas, kā arī Veselības ministrijas. |
| 2. | Projekta izpildes ietekme uz pārvaldes funkcijām  | Nav. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav. |
| 6. | Cita informācija | Nav. |

Ārlietu ministra p.i. A.Pabriks

Vīzē: valsts sekretāra p.i. E.Kuzma

20.07.2011.

864

L.Kondratjuka, 67016172

liene.kondratjuka@mfa.gov.lv